પીડિતાએ ધારાસભ્ય અને તેમના બે સાથીઓને મળેલી ક્લિનચીટ વિરુદ્ધ પિટીશન દાખલ કરી હતી. જેની પર નીચલી અદાલતે વધુ ગહન તપાસનો આદેશ આપ્યો હતો, પરંતુ તેનો અમલ ન થયો. આ દરમિયાન અન્ય આરોપીઓ વિરુદ્ધ ઝડપથી સુનાવણી કરવામાં આવી હતી. દરેક બાજુએથી નિરાશ થઇ પીડિતાના પિતાએ આખરે હાઇ કોર્ટની શરણ લીધી હતી. કોર્ટે સવાલ કર્યો છે કે, પોલીસ ધારાસભ્યની પ્રાઇવેટ આર્મીની માફક કેમ વર્તી રહી છે. ગૃહ સચિવ એમ.પી.મિશ્રાના હસ્તક્ષેપ પર સુલ્તાનપુર એસપી એ તપાસ નવા ઇન્વેસ્ટિગેશન ઓફિસરને સોંપી છે અને પહેલા તપાસ કરી રહેલ અધિકારી વિરુદ્ધ કાર્યવાહી કરવાનો પણ આદેશ આપ્યો છે.